**Z A P I S N I K**

sa 28. sjednice Općinskog vijeća Općine Tompojevci, održane u prostorijama Općine Tompojevci, A.G. Matoša 9, Tompojevci, dana 31.03.2025. godine s početkom u 13,00 sati.

**Sjednici su nazočni članovi Općinskog vijeća Općine Tompojevci**

1. Ivan Štefanac - predsjednik Općinskog vijeća
2. Ivana Tomaš
3. Mijo Horvatović
4. Zlatko Potočki
5. Branislav Mišljenović
6. Robert Mesaroš
7. Dejan Ljikar
8. Antun Lukić – najavio izostanak
9. Tomislav Panenić
10. Mihael Sabadoš

**Odsutni članovi Općinskog vijeća:**

**Osim članova Općinskog vijeća, sjednici su nazočni:**

1. Milan Grubač – Općinski načelnik
2. Slavko Ždinjak - zamjenik općinskog načelnika iz reda pripadnika rusinske nacionalne manjine
3. Kata Cvitković - pročelnica JUO
4. Marija Filipović – računovodstveni referent

Predsjednik Općinskog vijeća (dalje u tekstu: Predsjednik) pozdravlja nazočne, utvrđuje da postoji kvorum za održavanje sjednice (nazočno 10 vijećnika od 10 vijećnika) i da se mogu donositi pravovaljane odluke.

Predsjednik prelazi na utvrđivanje dnevnog reda i predlaže dopunu dnevnog reda na način da se isti nadopuni točkom 11.a. Prijedlog Odluke o davanju suglasnosti za ulazak Općine Tordinci u vlasničku strukturu Razvojne agencije TINTL i 11. b) Prijedlog Odluke o davanju prethodne suglasnosti na nacrt Statuta Razvojne agencije TINTL.

Predsjednik daje prijedlog izmjena i dopuna dnevnog reda na glasanje, te utvrđuje da je sa 10 glasova „ZA“, odnosno jednoglasno usvojen prijedlog izmjena i dopuna dnevnog reda.

Predsjednik daje dnevni red sa predloženom dopunom na glasanje, te konstatira da je sa 10 glasova „ZA“, odnosno jednoglasno usvojen

**DNEVNI RED:**

1. Izvješće o radu davatelja usluge sakupljanja komunalnog otpada na području Općine Tompojevci za 2024. godinu.
2. Izvješće o izvršenju Programa građenja komunalne infrastrukture za 2024. god.
3. Izvješće o izvršenju Programa održavanja komunalne infrastrukture za 2024. god.
4. Izvješće o izvršenju Programa utroška sredstava šumskog doprinosa za 2024. godinu.
5. Godišnji izvještaj o izvršenju Proračuna Općine Tompojevci za 2024. god.
6. Prijedlog Odluke o raspodjeli rezultata poslovanja za 2024. godinu.
7. Prijedlog I. Izmjena i dopuna Programa građenja komunalne infrastrukture u 2025. g.
8. Prijedlog I. Izmjena i dopuna Programa održavanja komunalne infrastrukture za 2025. g.
9. Prijedlog I. Izmjena i dopuna Programa utroška sredstava šumskog doprinosa za 2025. g.
10. Prijedlog I. Izmjena i dopuna Proračun Općine Tompojevci za 2025. i projekcija za 2026**.** i 2027.g.
11. Prijedlog Odluke o davanju suglasnosti za ulazak Općine Tordinci u vlasničku strukturu Razvojne agencije TINTL.
12. Prijedlog Odluke o davanju prethodne suglasnosti na nacrt Statuta Razvojne agencije TINTL.

Prije prelaska na dnevni red Predsjednik je otvorio raspravu o zapisniku sa 27. sjednice Općinskog vijeća Općine Tompojevci, održane dana 18. veljače 2025. Pita ima li primjedbi na zapisnik. Primjedbi na zapisnik nije bilo te je Općinsko vijeće jednoglasno s 10 glasova „ZA“ usvojilo Zapisnik.

**Točka 1.**

**Izvješće o radu davatelja usluge sakupljanja komunalnog otpada na području Općine Tompojevci za 2024. godinu**

Predsjednik daje riječ predstavniku Komunalca, Hrvoju Jajetiću (izvjestitelju ove točke).

*Hrvoje Jajetić* - pozdravlja sve nazočne i podnosi Izvješće o radu Komunalca d.o.o. (davatelja usluge) za 2024. godinu. Naglašava kako su na području Općine prikupljene količine miješanog i reciklabilnog otpada ostale na razini prošle godine, to je jako dobar rezultat, bolji od grada Vukovara, (što se tiče razvrstavanja otpada oko 35 %). Kako su od strane općine podijeljene kante za papir i plastiku, došlo je do povećanja razdvajanja otpada na kućnom pragu. Reciklažno dvorište korisnici dosta dobro koriste.

Predsjednik otvara raspravu.

Obzirom da se nitko nije javio za riječ, Predsjednik zatvara raspravu i daje Izvješće na glasanje, te konstatira da je **sa 10 glasova „ZA“, bez glasa „PROTIV“, i bez glasa „SUZDRŽAN“ Izvješće jednoglasno usvojeno.**

**Točka 2.**

**Izvješće o izvršenju Programa građenja komunalne infrastrukture za 2024. god.**

Predsjednik daje riječ Kati Cvitković (izvjestiteljici ove točke).

*Kata Cvitković* – u Izvješću o izvršenju Programa građenja komunalne infrastrukture za 2024. godinu iskazani su iznosi planiranih i ostvarenih troškova u 2024. godini. Sve što je planirano je i izvršeno, ali u nešto većem iznosu (razlika se pojavila zbog povećanih nepredvidivih troškova kod izgradnje višenamjenskog sportskog igrališta u Čakovcima).

Predsjednik otvara raspravu.

Obzirom da se nitko nije javio za riječ, predsjednik zatvara raspravu i daje Izvješće oizvršenju Programa građenja komunalne infrastrukture za 2024. god. na glasanje, te konstatira da je **sa 10 glasova „ZA“, bez glasa „PROTIV“, i bez glasa „SUZDRŽAN“ Izvješće jednoglasno usvojeno.**

**Točka 3.**

**Izvješće o izvršenju Programa održavanja komunalne infrastrukture za 2024. god.**

Predsjednik daje riječ Kati Cvitković (izvjestiteljici ove točke).

*Kata Cvitković* – u Izvješću o izvršenju Programa održavanja komunalne infrastrukture za 2024. godinu iskazani su iznosi planiranih i ostvarenih troškova u 2024. godini. Nije izvršeno sve što je planirano (pojašnjava razloge).

Predsjednik otvara raspravu.

Obzirom da se nitko nije javio za riječ, predsjednik zatvara raspravu i daje Izvješće oizvršenju Programa održavanja komunalne infrastrukture za 2024. god. na glasanje, te konstatira da je **sa 10 glasova „ZA“, bez glasa „PROTIV“, i bez glasa „SUZDRŽAN“ Izvješće jednoglasno usvojeno.**

**Točka 4.**

**Izvješće o izvršenju Programa utroška sredstava šumskog doprinosa za 2024. godinu.**

Predsjednik daje riječ Kati Cvitković (izvjestiteljici ove točke).

*Kata Cvitković* – sredstava planirana Programom utroška sredstava šumskog doprinosa za 2024. iznose 24.630,00 eura, a od toga ostvarena u iznosu od 16.849,86 eura (obveznik: HRVATSKE ŠUME d.o.o.) i u cijelosti utrošena za izradu projektne dokumentacije za izgradnju parkirališta na području Općine u naseljima Berak, Čakovci, Mikluševci i Tompojevci.

Predsjednik otvara raspravu.

Obzirom da se nitko nije javio za riječ, predsjednik zatvara raspravu i daje Izvješće oizvršenju Programa utroška sredstava šumskog doprinosa za 2024. god. na glasanje, te konstatira da je **sa 10 glasova „ZA“, bez glasa „PROTIV“, i bez glasa „SUZDRŽAN“ Izvješće jednoglasno usvojeno.**

**Točka 5.**

**Godišnji izvještaj o izvršenju Proračuna Općine Tompojevci za 2024. god.**

Pr**e**dsjednik daje riječ Mariji Filipović, izvjestiteljice ove točke.

*Marija Filipović* - u Godišnjem izvještaju o izvršenju Proračuna Općine Tompojevci za 2024. god vidi se da su prihodi ostvareni u iznosu od 1.903.219,39 EUR, a rashodi od 1.936.814,99 EUR i da se primjetiti manjak prihoda od 33.595,60 EUR koji je pokriven iz viška prihoda iz prošlih godina.

Prihodi poslovanja iznose 1.869.894,63 EUR, a prihodi od prodaje nefinancijske imovine 33.324,76 EUR.

Rashodi se odnose na rashode poslovanja u iznosu od 978.287,28 EUR i rashodi za nabavu nefinancijske imovine u iznosu od 958.527,71 EUR. (pojašnjava za što je utrošeno). Što se tiče ostalih rashoda poslovanja također pojašnjava.

Predsjednik otvara raspravu.

Obzirom da se nitko nije javio za riječ, predsjednik zatvara raspravu i daje Godišnji izvještaj o izvršenju Proračuna Općine Tompojevci za 2024. god. na glasanje, te konstatira da je **sa 10 glasova „ZA“, bez glasa „PROTIV“, i bez glasa „SUZDRŽAN“ Godišnji izvještaj usvojen.**

**Točka 6.**

**Prijedlog Odluke o raspodjeli rezultata poslovanja za 2024. godinu.**

Pr**e**dsjednik daje riječ Mariji Filipović, izvjestiteljici ove točke.

*Marija Filipović* - Ovom se Odlukom utvrđuje raspodjela rezultata poslovanja utvrđenog Godišnjim izvještajem o izvršenju Proračuna Općine Tompojevci za 2024. godinu. Utvrđeni manjak prihoda od 33.595,60 EUR koji je pokriven iz viška prihoda koji je s 01.01.2024. iznosio 70.927,44 EUR. Sučeljavanjem prenesenog viška prihoda s manjkom utvrđen je preostali višak prihoda od 37.331,84 EUR (pojašnjava).

Predsjednik otvara raspravu.

*Tomislav Panenić* – daje komentar kako je na početku ovog mandata bilo oko 400.000,00 eura viška prihoda, svake godine se taj višak topio i sada iznosi oko 37.000,00 eura. Prihodi su ograničeni i kroz godinu dana višak će nestati, a onda ostaje zaduživanje.

Općinski načelnik – kako je već i prije spomenuo radi se o velikom broju projekata, a i po zakon u prihodi i rashodi trebaju biti uravnoteženi i ne bi trebao ostati višak prihoda. Broj realiziranih projekta četverostruko je veći nego u prošlom mandatu.

Nastavlja se rasprava između Tomislava Panenića i Općinskog načelnika oko projekata u ranijem mandatu, dječjeg vrtića i ost.

Predsjednik zatvara raspravu i daje prijedlog Odluke o raspodjeli rezultata poslovanja za 2024. godinu na glasanje, te konstatira da je **sa 9 glasova „ZA“, 1 glas „PROTIV“, i bez glasa „SUZDRŽAN“ prijedlog usvojen.**

**Točka 7.**

**Prijedlog I. Izmjena i dopuna Programa građenja komunalne infrastrukture u 2025. g.**

Predsjednik daje riječ Kati Cvitković (izvjestiteljici ove točke).

*Kata Cvitković -*  u I. Izmjenama i dopunama Programa građenja komunalne infrastrukture u 2025. godini planirana sredstva su se povećala sa 1.778.796,00 eura na 1.940.756,00 eura (pojašnjava zašto je došlo do povećanja).

Predsjednik otvara raspravu.

Obzirom da se nitko nije javio za riječ, Predsjednik zatvara raspravu i daje Prijedlog I. Izmjena dopuna Programa građenja komunalne infrastrukture u 2025. g. na glasanje, te konstatira da je **sa 10 glasova „ZA“, bez glasa „PROTIV“, i bez glasa „SUZDRŽAN“ prijedlog jednoglasno usvojen.**

**Točka 8.**

**Prijedlog I. Izmjena i dopuna Programa održavanja komunalne infrastrukture za 2025. g.**

Predsjednik daje riječ Kati Cvitković (izvjestiteljici ove točke).

*Kata Cvitković -*  u I. Izmjenama i dopunama Programa održavanja komunalne infrastrukture za 2025. godini planirana sredstva su se povećala sa 199.505,00 eura na 206.725,00 eura. (pojašnjava zašto je došlo do povećanja).

Predsjednik otvara raspravu.

Obzirom da se nitko nije javio za riječ, Predsjednik zatvara raspravu i daje Prijedlog I. Izmjena i dopuna Programa održavanja komunalne infrastrukture za 2025. g. na glasanje, te konstatira da je **sa 10 glasova „ZA“, bez glasa „PROTIV“, i bez glasa „SUZDRŽAN“ prijedlog jednoglasno usvojen.**

**Točka 9.**

**Prijedlog I. izmjena i dopuna Programa utroška sredstava šumskog doprinosa za 2025. g**

Predsjednik daje riječ Kati Cvitković (izvjestiteljici ove točke).

*Kata Cvitković -* u I. Izmjenama i dopunama Programa utroška sredstava šumskog doprinosa za 2025. gplanirana sredstva su se povećala sa 26.045,00 eura na 251.350,00 eura. (pojašnjava zašto je došlo do povećanja, a pojašnjava i namjenu).

Predsjednik otvara raspravu.

Obzirom da se nitko nije javio za riječ, Predsjednik zatvara raspravu i daje Prijedlog Programa utroška sredstava šumskog doprinosa za 2024. g. na glasanje, te konstatira da je **sa 8 glasova „ZA“, bez glasa „PROTIV“, i bez glasa „SUZDRŽAN“ prijedlog jednoglasno usvojen.**

**Točka 10.**

**Prijedlog I. Izmjena i dopuna Proračun Općine Tompojevci za 2025. i projekcija**

**za 2026. i 2027. g.**

Predsjednik daje riječ Mariji Filipović izvjestiteljici ove točke.

*Marija Filipović* – ovim Izmjenama i dopunama proračuna povećavaju se prihodi sa 5.816.559,00 eura na 6.259.014,00 eura. Također su se povećali i rashodi sa 5.836.559,00 eura na 6.296.346,00 eura. Razlika između rashoda i prihoda pokrit će se iz viška prihoda iz prošlih godina u iznosu od 37.332,00 eura (pojašnjava nastale promjene).

Predsjednik otvara raspravu.

Obzirom da se nitko nije javio za riječ, Predsjednik zatvara raspravu i daje prijedlog I. Izmjena i dopuna Proračun Općine Tompojevci za 2025. i projekcija za 2026. i 2027. g. na glasanje, te konstatira da je **sa 10 glasova „ZA“, bez glasa „PROTIV“, i bez glasa „SUZDRŽAN“ prijedlog jednoglasno usvojen.**

**Točka 11.**

1. **Prijedlog Odluke o davanju suglasnosti za ulazak Općine Tordinci u vlasničku strukturu**

**Razvojne agencije TINTL**

1. **Prijedlog Odluke o davanju prethodne suglasnosti na nacrt Statuta**

**Razvojne agencije TINTL**

Predsjednik daje riječ Općinskom načelniku, izvjestitelju ove točke.

*Općinski načelnik –* u svom izlaganju objedinilo prijedlog odluke iz točke a) i točke b) te pojasnio kako je došlo do iskaza interesa za ulazak Općine Tordinci u vlasničku strukturu RA TINTL i zašto grad Ilok u prijedlogu Statuta nema svog člana Upravnog vijeća.

Predsjednik otvara raspravu.

*Tomislav Panenić* – pojašnjava razloge zašto će glasovati za prijedlog iz točke a), a zašto neće glasovati, odnosno biti protiv za prijedlog iz točke b) (podržava ulazak Općine Tordinci u vlasničku strukturu RA TINT, ali ako se grad Ilok isključio iz Ureda TINT koncem 2024. godine, pita zašto se sad ostavlja u vlasničkoj strukturi RA TINT, bez člana upravnog vijeća (pojašnjava svoj stav o tome).

*Općinski načelnik* – pojašnjava zašto se ide s tim i takvim prijedlogom.

Predsjednik zatvara raspravu i daje prijedlog Odluke o davanju suglasnosti za ulazak Općine Tordinci u vlasničku strukturu Razvojne agencije TINTL na glasanje, te konstatira da je **sa 10 glasova „ZA“, bez glasa „PROTIV“, i bez glasa „SUZDRŽAN“ prijedlog jednoglasno usvojen.** Zatim dajePrijedlog Odluke o davanju prethodne suglasnosti na nacrt Statuta Razvojne agencije TINTL na glasanje, te konstatira da je **sa 9 glasova „ZA“, 1 glas „PROTIV“, i bez glasa „SUZDRŽAN“ prijedlog Odluke usvojen.**

**PITANJA I PRIJEDLOZI:**

Nakon što je iscrpljen dnevni red, Predsjednik poziva nazočne na postavljanje pitanja.

*Tomislav Panenić*  – iznosi problem zaraslih staza koje bi se trebale očistiti.

*Mijo Horvatović* – puno građana pita za ovaj porez na nekretnine.

*Općinski načelnik* – javni radovi su počeli s radom (6 radnika), zbog nepovoljnih vremenskih uvjeta još nisu stigli ni sve pokositi (što je za sada prioritet), ali komunalni redar je dobio u zadaću obići sve staze i utvrditi u kakvom stanju se nalaze i sukladno tome će se onda i postupati. Što se tiče poreza na nekretnine treba se javiti u poreznu upravu. Načelnik je nadalje govorio o potrebi uklanjanja ruševnih objekata koji predstavljaju ugrozu za građane, a i o novom odobrenom projektu za izgradnju stambene zgrade na području Općine Tompojevci u vlasništvu države, a koja će biti dana na korištenje građanima koji tu budu htjeli živjeti, tako da svako povećanje stanovništva je nama dobro došlo.

I na kraju, budući da je ovo zadnja sjednica Općinskog vijeća u ovom sazivu, zahvaljuje se svima na suradnji i želi svu sreću u daljnjem radu i osobnom životu.

Predsjednik Ivan Štefanac se također zahvaljuje svim vijećnicima na dobroj suradnji, zahvaljuje se općinskom načelnik na izvrsnoj suradnji, zamjeniku Općinskog načelnika i Jedinstvenom upravnom odjelu Općine Tompojevci.

Sjednica završila u 13,57 sati.

KLASA: 021-05/21-01/15

URBROJ: 2196-26-02-25-55

ZAPISNIK VODILA PREDSJEDNIK OPĆINSKOG VIJEĆA

Kata Cvitković Ivan Štefanac